L-Istati Membri tal-UE jingħaqdu mal-kooperazzjoni strutturata permanenti (PESCO) bil-għan li jsaħħu s-sigurtà u d-difiża. Fil-11 ta' Diċembru 2017, il-Kunsill adotta deċiżjoni li tistabbilixxi Kooperazzjoni Strutturata Permanenti (PESCO), inqas minn xahar wara li rċieva notifika konġunta mill-istati membri bl-intenzjoni tagħhom li jipparteċipaw. Il-25 stat membru li qed jipparteċipaw fil-PESCO huma: L-Awstrija, il-Belġju, il-Bulgarija, ir-Repubblika Ċeka, il-Kroazja, Ċipru, l-Estonja, il-Finlandja, Franza, il-Ġermanja, il-Greċja, l-Ungerija, l-Italja, l-Irlanda, il-Latvja, il-Litwanja, il-Lussemburgu, in-Netherlands, il-Polonja, il-Portugall, ir-Rumanija, is-Slovenja, is-Slovakkja, Spanja u l-Iżvezja. Fit-13 ta' Novembru 2017, il-ministri minn 23 stat membru ffirmaw notifika konġunta dwar il-Kooperazzjoni Strutturata Permanenti (PESCO) u għaddewha lir-Rappreżentant Għoli u lill-Kunsill. Fis-7 ta' Diċembru 2017, l-Irlanda u l-Portugall ukoll nnotifikaw id-deċiżjoni tagħhom li jingħaqdu mal-PESCO. Kooperazzjoni Strutturata Permanenti fil-qasam tal-politika dwar is-sigurtà u d-difiża ġiet introdotta bit-Trattat ta' Lisbona. Dan jipprevedi l-possibbiltà li għadd ta' stati membri tal-UE jaħdmu flimkien aktar mill-qrib fil-qasam tas-sigurtà u d-difiża. Dan il-qafas permanenti ta' kooperazzjoni fil-qasam tad-difiża ser jippermetti lil stati membri disponibbli u kapaċi li jiżviluppaw b'mod konġunt kapaċitajiet ta' difiża, jinvestu fi proġetti komuni u jsaħħu l-prontezza operazzjonali u l-kontribut tal-forzi armati tagħhom. Id-deċiżjoni tal-Kunsill li tistabbilixxi PESCO tistabbilixxi: il-lista ta' stati membri parteċipanti il-lista ta' impenji komuni ambizzjużi u aktar vinkolanti li ħadu l-istati membri parteċipanti, inkluż " żidiet regolari fil-baġits għad-difiża f'termini reali sabiex jintlaħqu l-objettivi maqbula" il- livell ġenerali li jżomm il-koerenza u l-ambizzjoni tal-PESCO, flimkien ma' proċeduri speċifiċi ta' governanza fil- livell tal-proġetti arranġamenti amministrattivi, inkluż il-funzjonijiet tas-segretarjat għall-PESCO fil-livell ta' proġett u finanzjament L-Istati Membri li qed jipparteċipaw fil-PESCO adottaw ukoll dikjarazzjoni fl-istess ħin tal-adozzjoni tad-deċiżjoni li tistabbilixxi PESCO. Id-dikjarazzjoni tilqa' l-qbil politiku li jidentifika lista inizjali ta' 17-il proġett li għandhom jitwettqu taħt PESCO. Il-proġetti jistgħu jkopru oqsma bħat-taħriġ, l-iżvilupp tal-kapaċitajiet u l-prontezza operazzjonali fil-qasam tad-difiża. Dawn il-proġetti inizjali mistennija jkunu formalment adottati mill-Kunsill kmieni fl-2018. Il-passi li jmiss Id-deċiżjoni li tistabbilixxi PESCO tipprevedi li l-Kunsill, bl-unanimità tar-rappreżentanti tal-istati membri li jipparteċipaw fil-PESCO, ser jadotta, deċiżjonijiet u rakkomandazzjonijiet ulterjuri f'għadd ta' oqsma, inkluż biex jistabbilixxu: il-lista ta' proġetti li għandhom jiġu żviluppati taħt PESCO (mistennija kmieni fl-2018) sett komuni ta' regoli ta' governanza għal proġetti , li jistgħu jiġu adattati għal proġetti individwali il-kondizzjonijiet ġenerali li skont dawn jistgħu jiġu mistiedna biex jipparteċipaw fi proġetti individwali. Deċiżjoni tal-Kunsill li tistabbilixxi Kooperazzjoni Strutturata Permanenti (PESCO) u tiddetermina l-lista ta' Stati Membri Parteċipanti Din ir-riżorsa bħalissa hi disponibbli biss bil-lingwa jew il-lingwi li ġejjin: Dikjarazzjoni dwar il-proġetti ta' PESCO minn stati membri li jipparteċipaw fil-PESCO Din ir-riżorsa bħalissa hi disponibbli biss bil-lingwa jew il-lingwi li ġejjin: Ħarsa ġenerali tal-ewwel proġetti kollaborattivi tal-PESCO Din ir-riżorsa bħalissa hi disponibbli biss bil-lingwa jew il-lingwi li ġejjin: Kooperazzjoni fil-qasam tad-difiża: 23 stat membru jiffirmaw notifika konġunta dwar il-Kooperazzjoni Strutturata Permanenti (PESCO) Kooperazzjoni fil-livell tal-UE fil-qasam tas-sigurtà u d-difiża Skeda informattiva dwar il-kooperazzjoni strutturata permanenti (SEAE) Ara l-paġna tal-laqgħa